NaiveNeuron/SloPal huggingface dataset:
Blanár, Juraj, podpredseda NR SR (2021-06-17):
Pán podpredseda...
A. Belousovová, podpredsedníčka NR SR: (2008-12-09):
Slovo má pán poslanec Dubravay.
Hrnčiar, Andrej, podpredseda NR SR (2016-10-20):
Je 11.07 hod., pre tých poslancov, ktorí tu včera večer neboli, odhlasovali sme, vlastne o 17.00 hod. sme hlasovali, že dneska hlasovanie o 11.00 hod. nebude, budeme hlasovať o 17.00 hod. (Reakcie z pléna.) Chcem využiť teda príležitosť a dám možnosť vystúpiť poslancom s procedurálnymi návrhmi. Pán poslanec Petrák.
Holý, Štefan, poslanec NR SR (2020-03-20):
Sľubujem. (Potlesk.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 139 poslancov, za 101, zdržalo sa 37, 1 nehlasoval. Návrh sme schválili. Ďalej.
Potocký, Milan, poslanec NR SR (2020-09-18):
Ďakujem za slovo, pán predsedajúci. Aj keď už tu to bolo viackrát spomínané, že sa jedná o kozmetickú úpravu a zmenu, ja tento návrh zákona podporím, pretože tiež ako mestský a krajský poslanec mám tú skúsenosť, že naozaj kontrolórovi nie je udeľované slovo a doslova niektorí primátori, starostovia alebo župani sa snažia doslova umlčať kontrolóra, a pritom ich hlas a stanovisko je často dôležité. Podobne súhlasím s pánom poslancom Dostálom, ktorý, tiež sa neobávam, že, že by kontrolóri nejak naťahovali čas alebo doslova blokovali rokovania mestských, obecných alebo krajských zastupiteľstiev. Ich vystúpenia sú vždycky faktické, postavené na faktoch, odborné, argumentačné, takže nevidím v tom problém a tento zákon podporím. Ďakujem pekne.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 142 poslancov, za 142. Konštatujem, že sme tento návrh schválili. Pristúpime k tretiemu čítaniu o návrhu zákona. Otváram rozpravu. Hlási sa niekto do rozpravy? Nikto. Vyhlasujem rozpravu za skončenú a pristúpime k hlasovaniu o návrhu zákona ako o celku. Prosím, pani spoločná spravodajkyňa, uveďte odporúčanie gestorského výboru.
P. Hrušovský, predseda NR SR: (2003-02-28):
(Hlasovanie.) 115 prítomných, 104 za návrh, 9 proti, 1 sa zdržal, 1 nehlasoval. Konštatujem, že návrh sme schválili. Prosím, ďalší návrh. I. Béreš, poslanec: Vážená Národná rada, predkladám návrh na uznesenie zo dňa 28. februára 2003 v správe vlády o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu, tlač 166: „Národná rada Slovenskej republiky berie na vedomie správu o výsledkoch prístupových rozhovorov medzi Slovenskou republikou a Organizáciou Severoatlantickej zmluvy a návrh ďalšieho postupu.“ Pán predseda, prosím, dajte hlasovať.
Uhliarik, Ivan, poslanec NR SR (2013-05-16):
Ďakujem. Čo sa týka DRG a jeho vôbec princípu, tak nikto z nás asi zdravotníkov to nespochybňuje, nakoniec tu aj zaznelo v rozprave, že táto problematika začala v roku 2006 ešte prvou Ficovou vládou. Problém je, že ten zákonný rámec sa nastolil v marci roku 2011 a pán poslanec jak Novotný, tak aj súčasní vládni poslanci vedia, že pracovné skupiny každý mesiac pravidelne sedeli, a som rád, že tu zaznelo, že to nie je politická vec, že je to vecná vec. A vecná je aj moja ďalšia pripomienka, pretože vieme, že toto je len prvá časť problému. Pán poslanec Raši na jednej zdravotníckej konferencii ešte v marci roku 2012 mal v ruke katalóg výkonov, ktorý bol ešte hrubší ako tento materiál a ktorý hovoril o tom alebo teda pán poslanec hovoril o tom, že bude to 100 % prijaté – ešte stále to nemáme. Práve preto, že toto nie je politická vec, otvára sa mi otázka, či naozaj niekoho záujmom nie je do roku 2016, aby nemocnice mali vyššie platby, aby štátne nemocnice mali vyššie platby ako menšie nemocnice, pretože princíp DRG je ten, že za každú diagnózu je zhruba rovnaká úhrada na zdravotnú starostlivosť, či operácia je robená vo fakultnej nemocnici v Košiciach alebo v menšej nemocnici povedzme na Myjave. Takže podľa môjho názoru je to tiež len polovičné riešenie, samozrejme, je to potrebné. Som rád, že je to dané do parlamentu, ale pýtam sa aj, kedy bude katalóg výkonov? Ďakujem.
Laššáková, Jana, podpredsedníčka NR SR (2014-07-08):
Ďakujem pekne, pán podpredseda vlády. Zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ladislavovi Kamenickému. Nech sa páči, máte slovo.
Hlina, Alojz, poslanec NR SR (2024-02-09):
Ďakujem pekne. Prečo ja mám takú naivnú predstavu, že strany by mali pracovať tak, že majú pripravené alternatívy alebo riešenia? Ale však vy ste ako zodpovedná strana mohli mať v šuflíku stavebný zákon, nemali ste vtedy moc, teraz ju už máte a mohli ste to tu dať, v októbri ste mohli dať ten stavebný zákon, ktorý tá zlá vláda predtým prijala a mal plno chýb, ale vy ako zodpovedná strana plná odborníkov, proste ste dávno to mali všetky tie procesy za sebou, bolo to v šuflíku a slávnostne to tu červenou stužkou by ste doniesli, kto by vám za to, veď by ste si to odhlasovali, by to platilo a všetko by sedelo. A čo ste priniesli? Po pol roku ste priniesli, že nič, hej? Že rezignujeme a zase hráme ten náš slovenský príbeh, večný slovenský príbeh našej úbohosti a neschopnosti. Nevieme postaviť, dokonca ani zákon si nevieme urobiť (povedané so smiechom), nevieme dokopy nič. Vieme len kradnúť, vieme len podvádzať, vieme len šáliť, oblbovať, vieme len naozaj, toto nám ide. Ale čo sa týka nejakej normálnej roboty, poctivej roboty, niečoho, čoho sa dá chytiť, niečo, o čo sa dá oprieť, tam rezignujeme a máme plný batoh výhovoriek. Vždycky sa dá vyhovoriť na niekoho. To už máme normálne v DNA-čke, že na niekoho sa vyhovoriť. Ako vám to šlo, pán Malatinec, ľahko z úst, čo? Jak tá vláda predtým teda tu bola. Však ste mali doniesť červenou stužkou previazaný nový stavebný zákon, v októbri ste si ho mali prijať a už mali dneska všetci tancovať na základe super stavebného zákona, ktorý by ste vy doniesli a schválili. Nič ste nedoniesli. Po pol roku ste prišli s rezignáciou.
Paška, Pavol, predseda NR SR (2014-11-08):
Pani poslankyňa Kiššová. 9. novembra 2014
Laurenčík, Milan, podpredseda NR SR (2022-05-03):
Pán poslanec Jaroslav Baška.
Blanár, Juraj, podpredseda NR SR (2023-05-10):
Príjemné popoludnie, vážená pani poslankyňa, páni poslanci, budeme pokračovať v rokovaní popoludňajšom 90. schôdze Národnej rady Slovenskej republiky, a to konkrétne odsúhlasenej zmeny programu druhým čítaním o návrhu poslancov Martina Fecka, Jozefa Pročka, Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov. Tento návrh je pod parlamentnou tlačou 1386, spoločná správa výborov je pod číslom 1386a. Dávam teraz slovo pánovi poslancovi Martinovi Feckovi, aby za navrhovateľov tento návrh zákona uviedol v snemovni, a po ňom poprosím pána spoločného spravodajcu Jána Szőllősa, ktorý sa už pripravuje, aby nám dal informáciu o výsledku rokovaní vo výboroch. Nech sa páči, pán navrhovateľ. (Rokovanie o návrhu poslancov Národnej rady Slovenskej republiky Martina Fecka, Jozefa Pročka a Karola Kučeru na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov , tlač 1386.)
Szalay, Tomáš, poslanec NR SR (2023-11-15):
Ďakujem pekne. So záujmom som si vypočul príspevok pána kolegu Stachuru. Pravidelne hovorievam, že slovenské zdravotníctvo je v štádiu klinickej smrti, a niektoré z tých vecí spomenul aj pán Stachura. Máme problémy s výsledkovými indikátormi v zdravotníctve a je to výsledok absentujúcej dlhodobej vízie slovenského zdravotníctva. A v programovom vyhlásení sa vláda hlási k tomu, že takúto dlhodobú víziu by rada vytvorila aj v spolupráci s opozíciou alebo teda so všetkými hráčmi odborného aj politického spektra. Nemôžem si však odpustiť, Peter, že bol si štátnym tajomníkom na ministerstve zdravotníctva a mohol si tieto veci ovplyvniť, aj tie veci, ktoré kritizuješ, či už je to otázka guidelineov, či už je to otázka Rázsoch, či už je to otázka zdravotníckeho personálu, prepájania zdravotného a sociálneho systému. Chápem, že bola pandémia, že sa sústredila na iné problémy, ale teda trochu toho biľagu ide aj za tebou. Problémom zdravotníctva je teda diskontinuita a veľmi oceňujem aj snahu o dialóg a kontinuitu a o tom dialógu hovoril aj kolega Slyško. Zajacova reforma sa mala dokončiť a to je vina smeráckeho vládnutia v zdravotníctva. Namiesto kultivácie toho systému sa venovali tunelovaniu. Problémom slovenského zdravotníctva nie je zisk zdravotných poisťovní. Je to chýbajúca vízia, je to chýbajúce corporate governance v štátnych nemocniciach a v štátnej poisťovni. Materiál je vraj všeobecne málo ambiciózny, neprináša inovácie; ja ho taký nevnímam, napísať tam nejaké science fiction nie je umenie. Materiál považujem za dosť konkrétny. Ďakujem.
Hrnčiar, Andrej, podpredseda NR SR (2017-02-09):
Máte doplňujúcu otázku? Nie. Ďalšiu otázku položil pán poslanec Miroslav Beblavý pánovi ministrovi práce, sociálnych vecí a rodiny, ale je identická s otázkou, ktorú položila pani poslankyňa Macháčková, takže po dohode s pánom poslancom Beblavým to preskakujeme, lebo odpoveď by bola presne tá istá. Otázka č. 9, pani poslankyňa Soňa Gaborčáková opäť pre pána ministra: „Ako sa zabezpečuje ochrana zdravia u prijímateľov sociálnych služieb, ktorí sú odkázaní na V. až VI. stupeň odkázanosti a sú zaradení na celoročnú pobytovú formu starostlivosti?“
Grendel, Gábor, podpredseda NR SR (2020-07-23):
S ďalšou faktickou pán poslanec Petrák.
P. Hrušovský, predseda NR SR: (2003-01-14):
I. Hopta, poslanec: ... že sa stávajú najväčším svetovým teroristom...
Laurenčík, Milan, podpredseda NR SR (2020-04-20):
Ďakujem, pán podpredseda. Na vaše vystúpenie evidujem jednu faktickú poznámku. Pán poslanec Taraba, nech sa páči.
M. Hort, podpredseda NR SR: (2009-11-04):
S faktickými poznámkami na vystúpenie pána poslanca Zoltána Horvátha sa prihlásili traja poslanci, pán Jozef Halecký, pani Klára Sárközy, pani Katarína Tóthová. Uzatváram možnosť prihlásiť sa s faktickou poznámkou. Slovo má pán Jozef Halecký. Nech sa páči.
K. Tóthová, poslankyňa: (2008-09-04):
Spomenuli ste, že určité kroky ministra a opatrenia sa neprejavia hneď, ale postupne. Spomenuli ste, že od roku 2006 do roku 2007 nevidíme už tú dynamiku, že je to horšie, že je to slabšie. Ale zabudli ste spomenúť, že výplod práce vtedajšej vládnej koalície, kde ste boli štátna tajomníčka a ministrom bol pán poslanec Lipšic, pripravili legislatívny návrh Trestného zákona a Občianskeho súdneho poriadku, ktoré nadobudli účinnosti od roku 2005, a tým pádom ste vlastne zdokumentovali, že to, čo bolo prijaté, zhoršilo právnu situáciu a že vlastne už to, čo signalizovali sudcovia, že to nie je dobrá úprava.
Benčík, Ján, poslanec NR SR (2021-06-17):
Pán Mazurek, chcem iba trochu korigovať vašu mierne romantickú predstavu, že nespúšťam oka z vašej facebookovej stránky a sledujem každý váš status či videjko. Tak nie je tomu tak. Videá som nevidel. Ale keď ste spomenul, spomenul ste vlastne dva prípady a tak teší ma, že tam niekto, kto má legálne držanú zbraň, sa mu podarilo zabrániť obetiam, v tom sa zhodneme určite. Ale povedzme si, aká je realita percentuálne, koľko je takých prípadov, keď niekto mimo ozbrojených zložiek s legálne držanou zbraňou zabránil útoku takémuto, a koľko je tých prípadov, keď niekto tiež s legálne držanou zbraňou, myslím na Spojené štáty americké, zastrelí veľké množstvo ľudí? Tam, tam je to nebezpečné, samozrejme. No a keď ste spomínali to, že pokiaľ budete mať podiel na moci, tak čo všetko urobíte, tak ja chcem povedať tak, ako kedysi povedal v inej súvislosti Ján Luxemburský, že toho, Boh dá, nebude.
Pčolinský, Peter, podpredseda NR SR (2022-12-07):
Pán poslanec Suja.
Pellegrini, Peter, predseda NR SR (2024-02-07):
Ďakujem pekne. Prerušujem rokovanie do štrnástej hodiny, prajem vám dobrú chuť k obedu. (Prerušenie rokovania o 12.05 hodine.) (Pokračovanie rokovania o 14.00 hodine.)
Hrušovský, Pavol, podpredseda NR SR (2010-10-12):
Pani poslankyne, páni poslanci...
Štefunko, Ivan, poslanec NR SR (2024-01-17):
Ďakujem veľmi pekne. Veronika, keď som počúval tvoj prejav, tak... a špeciálne, keď si rozprávala o tom, čo sa bude diať alebo čo sa dialo v Európskom parlamente, som si spomenul na to, ako sme pred dvadsiatimi štyrmi rokmi v tom istom čase študovali v Paríži spolu, a myslím, že aj spoločne, ale aj akože osamote sme vysvetlili našim, vysvetľovali našim spolužiakom, že Slovensko už v tom ’99. alebo 2000. už je z toho najhoršieho von, že vlastne už nie sme tá čierna diera Európy, že Mečiar už je nenávratne preč a že v zásade nás čakajú dobré časy, kedy bude znova právny štát, kedy nebude únos štátu, kedy sa Slovensko vysporiada s mafiou a nastúpi, nazvime to, proeurópsku cestu prosperity, lebo vtedy sme ešte boli kandidátskou krajinou, a teraz po tých dvadsiatich štyroch rokoch, špeciálne, keď si čítam hlasova... alebo správu z Európskeho parlamentu, resp. čítam články o Slovensku na Deutsche Welle alebo na Financial Times, alebo kade-tade, v Le Monde, tak mám pocit, že znova sa dostávame tam, kde sme boli pred tými dvadsiatimi štyrmi rokmi alebo dvadsiatimi šiestimi rokmi, kedy nad Slovenskom lámu palicu, a teraz nielen investori alebo intelektuáli, alebo novinári, ale celkovo tá verejná mienka. No a chápem, že si smeráci a hlasáci povedia, tak ako to hovoril niekedy Mečiar, ak si to dobre pamätáte, že to je kvôli tomu, lebo opozícia v zahraničí nadáva na Slovensko. A čo si myslíš, že tí ľudia v zahraničí sú mechom odre... udretí, že proste oni nevedia, že čo sa tu deje, že oni sa ako keby, že vlastne stretávajú len s tými opozičníkmi a ostatných si nevšímajú? (Potlesk.)
Jurinová, Erika, podpredsedníčka NR SR (2014-09-17):
Ak nebudete osobný, nech sa páči.
P. Hrušovský, podpredseda NR SR: (2001-10-04):
Panie poslankyne, páni poslanci, pre čistotu prerokúvania tohto bodu programu a odstránenia akýchkoľvek pochybností odporúčam prerušiť rokovanie o tomto bode programu a požiadam gestorský výbor, aby spoločne zvolali rokovanie gestorský výbor a ústavnoprávny výbor, gestorský výbor, aby sa s uvedenou námietkou pána podpredsedu vlády vysporiadalo. (Neustále hlasy v sále.) Ešte sme nepristúpili k hlasovaniu, páni poslanci. Ešte sme nehlasovali ani o jednom bode zo spoločnej správy, páni poslanci. Nedal som hlasovať, tak sme nehlasovali. Prerušujem rokovanie o tomto bode programu. Panie poslankyne, páni poslanci, budeme pokračovať v rokovaní a hlasovaní o ďalšom bode programu... (Ruch v sále.) Páni poslanci, prosím, aby sme sa upokojili. Je ním návrh na vyslovenie súhlasu Národnej rady Slovenskej republiky s prijatím Štvrtého dodatku k Dohode o Medzinárodnom menovom fonde – špeciálna jednorazová alokácia SDR . Prosím pána poslanca Kujana, ktorého poveril gestorský výbor, aby uvádzal návrh na hlasovanie. M. Kujan, poslanec: Vážený pán predsedajúci, keďže v druhom čítaní neboli vznesené žiadne pozmeňujúce ani doplňujúce návrhy, odporúčam, aby sme prerokovali predmetnú zmluvu v treťom čítaní.
P. Hrušovský, predseda NR SR: (2005-10-27):
(Hlasovanie.) 125 prítomných, 75 za, 4 proti, 45 sa zdržalo, 1 nehlasoval. Návrh sme schválili. Poprosím pána poslanca Minárika, aby predložil ako spoločný spravodajca návrhy hlasovaní k prerokúvanému návrhu vlády na vydanie zákona, ktorým sa mení a dopĺňa zákon č. 652/2004 (tlač 1270). (Hlasovanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení zákona č. 652/2004 Z. z. , tlač 1270.)
Suchánek, Alan, poslanec NR SR (2019-09-12):
Ďakujem doktorovi Zelníkovi za toto upozornenie a je to skutočne pravda. Ja som starým otcom, mám tri vnúčatá a pozorujem, že tieto deti, že všetky tri vnúčatá chodia do predškolských zariadení a zisťujem; alebo neni to tým, že by som si nepamätal, ale skutočne tie dnešné deti idú z jednej choroby do druhej. Je to práve touto migráciou, cestovaním, dovolenky, lietadlá a tak ďalej a skutočne ten prenos tých ochorení je veľký a, samozrejme, aj to riziko prinesenia toho ochorenia do toho predškolského zariadenia je práve z tohto dôvodu veľmi, veľmi zvýšený. Takže ďakujem pekne za toto upozornenie.
Antal, Peter, poslanec NR SR (2019-04-02):
Ďakujem pekne, pán predsedajúci. Vážený pán predsedajúci, vážené panie poslankyne, vážení páni poslanci, dovoľte, aby som vám predložil návrh zákona, ktorým sa mení a dopĺňa zákon Národnej rady Slovenskej republiky o cenách v znení neskorších predpisov. Cieľom predloženého návrhu zákona je nastaviť jasné pravidlá pri dohadovaní cien v prípade, ak jedným z účastníkov, v tomto prípade ide väčšinou o kupujúceho, je subjekt vo výhodnejšom hospodárskom postavení. V prvom čítaní prešiel ešte návrh zákona aj s tzv. obchodnou prirážkou ako novým pojmom v zákone o cenách. Ak ste si mohli všimnúť, tak pozmeňujúci návrh, ktorý je, ktorý visí na stránke Národnej rady, už s obchodnou prirážkou neráta, vypúšťa sa práve z toho dôvodu, že nebolo jednoznačné stanovisko aj potravinárov, či viac pomôže alebo ublíži takéto, takéto definovanie, preto sme sa rozhodli ho vypustiť. Zároveň však v pozmeňujúcom návrhu budeme precizovať niektoré pojmy aj samotné ekonomicky oprávnené náklady, ako aj primeranú ziskovú prirážku a v podstate celý zákon sa ako keby venuje len ekonomicky oprávneným nákladom, ktoré považujú potravinárske subjekty za najdôležitejšie, aby bolo, bol tento zákon o cenách v tom, v týchto ustanoveniach dodržiavaný. Čiže sa precizuje tento pojem. Zároveň chcem povedať, že to nie je pojem, s ktorým by narábala len legislatíva Slovenska, ale práve cez parlamentný inštitút sme získali informácie, že takéto obdobné, obdobné ustanovenie pozná aj nemecký právny poriadok, aj rakúsky právny poriadok, ktorí rovnako zakazujú nákup potravín, výlučne potravín alebo potravinárskych výrobkov v prípade, ak by malo ísť o nákup pod ekonomicky oprávnené náklady, za predpokladu, že nie sú na to dôvody. A tie dôvody môžu byť napríklad, že sa blíži dátum spotreby alebo, alebo niečo podobné. Čiže to je v skratke uvedenie nášho návrhu zákona. Dáva sa ešte kompetencia ministerstvu pôdohospodárstva, ktoré sa vracia naspäť do zákona o cenách, ktoré voľakedy v tomto zákone bolo a dáva sa im kompetencia vydať všeobecne záväzný predpis, ktorý ustanoví spôsob výpočtu ekonomicky oprávnených nákladov vo vybraných druhoch potravinárskych výrobkov. Sú to tie citlivé potraviny, ktoré práve, na ktoré, sú to viac-menej väčšinou základné potraviny, kde sú potravinári nútení predávať aj pod ekonomicky oprávnené náklady a obchod nereaguje na ich oprávnené požiadavky, že napriek zvyšujúcim sa vstupným cenám komodít, rovnako služieb, miest, že jednoducho nie sú im ochotní platiť ekonomicky oprávnenú, oprávnenú cenu. Čiže to sú tak, to je tak v skratke uvedené, ale rád odpoviem na vaše otázky a zároveň sa aj hlásim ako prvý do rozpravy, aby sme sa mohli potom baviť aj o pozmeňujúcom návrhu, ktorý predložím.
Matovič, Igor, poslanec NR SR (2010-08-10):
Pán poslanec Ondruš, ixkrát ste spomenuli a nazvali ste vlastne programové vyhlásenie vlády ako jedno veľké zahmlievanie, zavádzanie. Ja sa iba opýtam, čo je väčšie zavádzanie ako to, čo vy ste tu štyri roky predvádzali? Ako povedali ste jeden jedinýkrát aj vy osobne, alebo Jakub Topol, alebo Robert Fico, povedali ste ľuďom: „Zadlžujeme naše deti, naše vnúčatá, prežierame svoju budúcnosť.“ Trúfli ste si toto povedať? Ani raz ste to nespravili. Tak, prosím vás, buďte ticho a nehovorte niečo, že to niekto zavádza!
Šípošová, Janka, poslankyňa NR SR (2015-06-17):
Vážená Národná rada Slovenskej republiky, v súlade s § 80 ods. 1 zákona o rokovacom poriadku som bola určená výborom pre zdravotníctvo za spravodajkyňu k návrhu uvedeného zákona (tlač 1589). Tu je informácia k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval ústavnoprávny výbor a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pán predsedajúci, prosím, otvorte rozpravu.
Blaha, Ľuboš, podpredseda NR SR (2023-11-23):
147. Pán poslanec Branislav Vančo. Nech sa páči.
I. Andruskó, poslanec: (2010-02-05):
Predseda Národnej rady Slovenskej republiky zaradil návrh zákona na program tejto schôdze. Súčasne predseda Národnej rady Slovenskej republiky navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po rozprave o návrhu zákona uzniesla na tom, že odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre vzdelanie, mládež, vedu a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelanie, mládež, vedu a šport s tým, aby výbory, ktorým bol návrh zákona pridelený, ho prerokovali do 30 dní a gestorský výbor do 31 dní odo dňa ich pridelenia. Vážený pán predseda, skončil som, prosím, otvorte rozpravu. Ďakujem.
Laurenčík, Milan, podpredseda NR SR (2021-06-15):
To bola posledná faktická poznámka. Nech sa páči, pán minister, chcete reagovať? Nie? Ďalším prihláseným do rozpravy je pán podpredseda Národnej rady, pán Gábor Grendel, nech sa páči.
A. Belousovová, podpredsedníčka NR SR: (2007-09-19):
Ďalej v rozprave vystúpi pán poslanec Ivančo a po ňom sa pripraví pán podpredseda Národnej rady Číž.
Viskupič, Jozef, poslanec NR SR (2014-11-08):
Niektoré vystúpenia vyjdú, niektoré menej. Ja by som chcel povedať, že keď sa v tej časti, keď ste rozoberali personálne obsadenie opozície a zvolávateľov tejto schôdze, som mal až pocit, ako keby sme sa mali ospravedlniť za to, že sme získali dôveru a že sú tu ľudia, ktorí majú silný mandát. Zrovna jeden z tých ľudí, ktorého ste veľmi s dešpektom označili a chceli ho paralelne porovnávať, získal v tých ostatných voľbách v roku 2012, na piatom meste skončil z celého tohoto parlamentu. A ja už by som na vašom mieste opustil túto rétoriku, lebo vy získavate mandát na základe nejakých parametrov, možnože často máme pocit, že sa dá aj využívať na marketingové ciele a vôbec vládnym pôsobením korumpovať voličov. Je to napríklad príklad z tej Žiliny. No. Ale na druhej strane teda chcem povedať, keď vám tak vadia odborné kvality, ktoré tu reprezentuje pán profesor Huba, pán doktor, inžinier Miroslav Kadúc, pani profesorka Horváthová, tak by som teda chcel pri tejto téme schôdze upozorniť na to, že pána doktora Straku, ktorého sme mali možnosť vidieť na videu a reprezentoval vás v piešťanskej nemocnici, tak toto ako vedie k stabilnému, reálnej správe štátu na centrálnej, regionálnej aj lokálnej úrovni? Toto proste bolo mimo. Teraz tá debata sa netočí okolo Romana Kováča, prvej, druhej Dzurindovej vlády, točí sa okolo toho, že tu máme reálny problém s rozkrádaním... (Prerušenie vystúpenia časomerom.)
Kaščáková, Renáta, poslankyňa NR SR (2017-04-04):
Ďakujem pekne. Takže, vážený pán predsedajúci, vážené poslankyne, poslanci, Výbor Národnej rady Slovenskej republiky pre verejnú správu a regionálny rozvoj má určil za spravodajkyňu k tomuto návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a zo znenia uvedeného návrhu zákona je zrejmý účel navrhovanej úpravy. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 5. mája 2017 a gestorský výbor do 9. mája 2017. Pán predsedajúci, otvorte, prosím, všeobecnú rozpravu.
B. Bugár, podpredseda NR SR: (2006-03-15):
J. Cuper, poslanec: Ale je k tomu pozmeňujúci návrh, áno.
Kollár, Boris, predseda NR SR (2021-02-05):
S reakciou na poslednú faktickú pán poslanec Šeliga, pán podpredseda Šeliga.
Vaľová, Jana, poslankyňa NR SR (2024-04-19):
Ďakujem veľmi pekne. Super, pán Michelko! Ja budem rozprávať veci, ktoré sú praktické, z regiónov, ako to skutočne je. Nie, blá-blá-blá, nejaké tie frázy, tak chcela by som jednu vec alebo kolega, ktorý predo mnou vystupoval, ale musím povedať, že super, pán Michelko, že prichádzate s takýmto zákonom. Ako zabezpečí štát, že sa budú rovnako do regiónov rozdeľovať peniaze? No jednoducho. Pozrite si zasadania vlády. Naša vláda zasadá pravidelne v regióne a každý región dostane peniaze. A nie títo tam, ani neviem, ako ich nazvať, tí tajtrlíci, čo sa tam navolia a dávajú peniaze svojim liberálnym kolegom. A budem okamžite praktická, a poviem, a mám toho viac. Keď som bola primátorka, tak pán Ciha dostal peniaze z fondu, aby natočil o mne film pred voľbami a na konci ešte drzo napísal: príďte voliť . Bol to študent. Keď som sa spýtala v komisii vo výbore pre kultúru, kto mu dal na to peniaze, dal mu fond. A viete, prečo mu dal fond? Lebo vraj mu zaplatili ročníkovú prácu. Prečo ročníkovú prácu nezaplatili iným študentom? A ten pán istý Ciha natočil film o pani Radičovej pred tromi rokmi predo mnou, a viete, aký film natočil? Pani Radičová na Hrad, bude super prezidentka. Ako jej predpovedali, že bude prezidentka. Kto dostával najviac peňazí z fondov? No POHODA. Čo je to POHODA? Pani prezidentka, všetky, liberáli tam stáli v šíkoch a sa tam propagujú, čo tam už od, už niektorí mladí aj prestávajú chodiť z toho dôvodu, že je to totálne politická akcia. A ešte ďalšiu vec poviem, určite, že štát bude lepším garantom toho, a máme sa kam odvolať. Porozprávam o Humennom, meste kultúry, kto tam dostal, české firmy, odvolávajú sa tam poslanci, a nemajú sa komu odvolať. Píšu, rozprávajú, nepodporujú sa menšinové kultúry. Vážení, myslím si, že štát bude naozaj lepším garantom, ako sú tam ľudia, o ktorých ani nič nevieme, na ktorých sa nemôžte odvolať, a ktorí si medzi sebou dávajú kamaratčáky a peniaze, a propagujú liberálnu kultúru. A to vám ešte poviem o meste Humenné, kultúry, a presne vám prečítam peniaze a poviem, aké české firmy na tom parazitujú. Ďakujem.
Bugár, Béla, podpredseda NR SR (2017-09-14):
Vyhlasujem rozpravu o tomto bode programu za skončenú. Pán navrhovateľ? Nie. Pán spravodajca? Sa nechce vyjadriť. Ďakujem. Prerušujem rokovanie o tomto bode. Nasleduje prvé čítanie o návrhu poslancov Jany Kiššovej, Ľubomíra Galka, Eugena Jurzycu a Jozefa Rajtára na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 637). Pani poslankyňa Kiššová, nech sa páči, môžete uviesť návrh zákona. (Rokovanie o návrhu poslancov Národnej rady Slovenskej republiky Jany Kiššovej, Ľubomíra Galka, Eugena Jurzycu a Jozefa Rajtára na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 637.)
Blahová, Natália, poslankyňa NR SR (2017-03-22):
V každom prípade veľmi pekne ďakujeme, pani ombudsmanka, za všetko.
Grendel, Gábor, podpredseda NR SR (2022-06-14):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem z kolegov prihlásiť sa do rozpravy ústne. Pán poslanec Marián Viskupič ako jediný. Nech sa páči, pán poslanec, máte slovo.
Mihalik, Marcel, poslanec NR SR (2022-06-16):
Hlasovanie o tomto návrhu zákona bude dnes o 11.00 h.
Žiga, Peter, podpredseda NR SR (2024-01-17):
Pán poslanec, niežeby ma to nebavilo, len som rozmýšľal, či okomentujem a dám to tu trošku šťavy, ale potom som si kusol do jazyka, by ste mi ešte vytýkali, že komentujem faktické poznámky. Tak pani poslankyňa Kolíková nasleduje.
Laššáková, Jana, podpredsedníčka NR SR (2013-07-01):
Pani spravodajkyňa, chcete tiež niečo ešte dodať? (Reakcia spravodajkyne.) Nech sa páči. Síce rozprava nebola, ale nech sa páči.
Hlina, Alojz, poslanec NR SR (2014-06-24):
Ďakujem veľmi pekne. Možno pomôže opakovať. A naozaj ja varujem ľudí, občanov tejto krajiny, dlho im trvalo, kým sa všetko sprivatizovalo. To stálo určitú, čas, energiu, tam sa fokusoval záujem. Všetko je sprivatizované, už iba chodníky zostali. Potom sa dlho hrali s eurofondmi. Tam to tiež chvíľku trvalo, kým sa rozdali karty. Teraz sú už karty rozdané. A teraz je posledná možnosť, ako prísť k peniazom z biedy. To je stará pravda, dlhé roky známa. Najlepšie sa zarábajú peniaze na biede. Všímajte si tie zákony cez energiu, cez poplatky, cez zdravotníctvo. Proste oni sa do tej vašej peňaženky dostanú. A dostanú sa do nej cez zákon. A ten zákon sem donesie predstaviteľ sociálnej vlády, socialistickej vlády bez kúska hanby. Normálne tam si sadne a bude sedieť, bude počúvať a ešte na konci aj s plechovým ksichtom povie, že je to úplne v poriadku. Zmyslom je dostať sa do vašej peňaženky. Tých zákonov už niekoľko sem bolo, ja som na ne upozornil a budem na ne upozorňovať a ešte ich sem niekoľko príde. Už len na vás, ľudia, záleží, či si to necháte, lebo oni, s jedlom rastie chuť. To nie je tak, že majú dosť a povedia, okej, dáme si pauzu na dekádu. Nie, s jedlom rastie chuť.
Fico, Robert, podpredseda NR SR (2010-10-14):
Pán spravodajca, sme už po 19.00 hodine, ak chcete vystúpiť, prosím, krátke vystúpenie takisto.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 133, za 32 poslancov, proti 12, zdržalo sa 89. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o bode 69 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 1390. Dávam slovo spravodajkyni z výboru pre hospodárske záležitosti poslankyni Jane Kiššovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1390.)
Hrnčiar, Andrej, podpredseda NR SR (2018-09-19):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Takže vyhlasujem všeobecnú rozpravu za skončenú. Chce zaujať niekto stanovisko? Nie je tomu tak. Prerušujem rokovanie o tom, o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1068. Návrh na jeho pridelenie na jeho prerokovanie výborom je v rozhodnutí č. 1122. Prosím pána ministra, aby aj tento vládny návrh zákona uviedol.
Grendel, Gábor, poslanec NR SR (2023-12-18):
Ďakujem za slovo, pán predsedajúci, a ďakujem za všetky faktické poznámky, ktoré v podstate potvrdili tú moju tézu, že počas tejto vlády bude na Slovensku drahšie napriek tomu, že sľubovali lacnejšie energie, nebudú lacnejšie, lacnejšie potraviny sľubovali pred voľbami, tie tiež nie sú lacnejšie a nesľubovali, že zvýšia všetky poplatky správne a súdne, a to sa stáva realitou. Čiže všetky tie faktické potvrdili tú tézu, že na Slovensku bude drahšie, že bude ohrozená bezpečnosť, pretože novelou Trestného zákona a Trestného poriadku vláda vyzýva ľudí prakticky k tomu, aby páchali ekonomickú trestnú činnosť. No a posledná moja téza bola, že vláda vychyľuje rovnováhu moci, pretože si uzurpuje viac právomocí sebe na úkor iných ústavných orgánov, aj to potvrdila táto rozprava. Čo sa týka obsadenia Úradu pre dohľad nad zdravotnou starostlivosťou či štatistického úradu, samozrejme, dôležitá, dôležitá otázka je, akými ľuďmi obsadí tieto inštitúcie vládna koalícia. No a nám opozícii nezostáva nič iné, aby sme prísne strážili rozhodnutia nových predsedov týchto úradov a, samozrejme, aj verejné obstarávania na týchto úradoch, pretože práve v kombinácii s tou novelou Trestného zákona a Trestného poriadku, kedy korumpovať a kradnúť bude v podstate opäť národný šport, pretože za to budú hroziť iba symbolické tresty, tak v kombinácii s tou novelou Trestného zákona a Trestného poriadku práve aj na týchto úradoch bude možné skonštatovať, že korumpovať a kradnúť sa na Slovensku opäť oplatí. A my v opozícii to budeme strážiť.
Bugár, Béla, podpredseda NR SR (2016-09-23):
Pán poslanec Dostál.
Jurinová, Erika, podpredsedníčka NR SR (2012-09-26):
Ďakujem pani predkladateľke. Dávam slovo spravodajcovi, ktorého určil navrhnutý gestorský výbor, výbor pre kultúru a médiá, poslancovi Petrovi Fitzovi.
Hrnčiar, Andrej, podpredseda NR SR (2019-09-12):
Pán poslanec Heger.
M. Číž, podpredseda NR SR: (2007-06-28):
Budeme pokračovať v bode písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 25. mája 2007 , ktoré ste dostali ako tlač 325. Z dôvodu prehľadnosti prosím poslancov, aby pri svojom vystúpení uviedli číslo, pod ktorým je odpoveď člena vlády k tlači 325 a kde sa tam nachádza. Takže, vážené kolegyne, kolegovia, otváram rozpravu. K tomuto bodu sa písomne prihlásili pani poslankyňa Gibalová a pani poslankyňa Sabolová. Takže dovoľte mi, aby som odovzdal ... (To je iný bod, teraz sú písomné odpovede.) Pani poslankyňa Sabolová? Procedurálny návrh, nech sa páči. Dajte, prosím ...
Bugár, Béla, podpredseda NR SR (2019-05-13):
Tak nech sa páči, prezentujme sa a hlasujme. (Hlasovanie.) Prítomných 130, za 120, zdržalo sa 9 poslancov, 1 nehlasoval. (Pozn. red.: Návrh bol schválený.) Vážené panie poslankyne, páni poslanci, žiadam vás o odsúhlasenie termínu prerokovania tohto návrhu v druhom čítaní zajtra o 14.00 hod. Je s tým všeobecný súhlas? (Reakcia z pléna.) Áno? (Súhlasná reakcia pléna.) Ďakujem pekne. Predtým dovoľte mi, ja som nezbadal procedurálny návrh. Pán poslanec Matovič chce navrhnúť hlasovať o jednom návrhu. Nech sa páči.
D. Lipšic, podpredseda vlády  a minister spravodlivosti SR: (2004-03-02):
Optimalizácia justičnej sústavy...
J. Mikolaj, podpredseda vlády a minister školstva SR: (2009-02-04):
Návrh právneho predpisu nadväzuje na zákon č. 245/2008 Z. z. o výchove a vzdelávaní a o zmene a doplnení niektorých zákonov, teda v súvislosti s tým aj zákona o pedagogických zamestnancoch a návrhu zákona o celoživotnom vzdelávaní, ktorý ešte len predložíme. Vzhľadom na túto skutočnosť návrh zákona rieši vymedzenú oblasť odborného vzdelávania a prípravy, oblasť tzv. formálneho odborného vzdelávania v stredných odborných školách a školských zariadeniach. Navrhovaný predpis vytvára funkčný systém koordinácie odborného vzdelávania a prípravy pre trh práce prostredníctvom zriadenia tzv. Rady vlády pre odborné vzdelávanie a prípravu, ďalej, krajských rád pre odborné vzdelávanie a prípravu a systém sektorových rád pre odborné vzdelávanie a prípravu, stanovuje práva a povinnosti všetkých účastníkov systému odborného vzdelávania a prípravy, vytvára motivujúci priestor pre vstup zamestnávateľov a zamestnávateľských zväzov do odborného vzdelávania a prípravy a pre vstup súkromného investičného kapitálu do odborného vzdelávania a prípravy. Vstup zamestnávateľa a zamestnávateľských zväzov je v návrhu zákona riešený prostredníctvom plánovania vzdelávacích potrieb trhu práce spoluúčasťou pri tvorbe nového obsahu vzdelávania a pri inovácii existujúceho obsahu vzdelávania, spoluúčasťou na uskutočňovaní odborného vzdelávania na hodnotení kvality vzdelávania a prípravy a v rámci ukončovania štúdia. Návrh zákona vytvára podmienky pre využívanie daňových stimulov pre zamestnávateľov vo vzťahu k odbornému vzdelávaniu a príprave. Daňové stimuly sú zamerané na zohľadnenie výdavkov zamestnávateľov, ktoré preukázateľne vynaložia do oblasti odborného vzdelávania a prípravy. Návrh zákona schválila vláda na svojom rokovaní dňa 17. decembra 2009. Ďakujem pekne.
Žiga, Peter, podpredseda NR SR (2024-06-27):
Prosím, prezentujme sa a hlasujme. (Hlasovanie.) 141 prítomných, 80 za, 61 sa zdržalo. Konštatujem, že sme návrh schválili.
Klus, Martin, podpredseda NR SR (2019-11-29):
Ďakujem. Pán poslanec Dostál.
Janckulík, Igor, poslanec NR SR (2018-02-02):
Aby som urobil menšiu zmenu v tom prvom pozmeňujúcom návrhu, ktorý predkladal Štefan Zelník a Igor Janckulík, a to v odseku 3: „Na postúpenie pohľadávky podľa odseku 1 sa od 15. marca 2018 § 277b až 277d nepoužijú.“ Ďakujem.
B. Bugár, podpredseda NR SR: (2004-04-29):
M. Beňová, poslankyňa: Uznesenie Národnej rady Slovenskej republiky zo dňa 29. apríla 2004 o zrušení Výboru Národnej rady Slovenskej republiky pre európsku integráciu: „Národná rada Slovenskej republiky zrušuje Výbor Národnej rady Slovenskej republiky pre európsku integráciu zriadený na ustanovujúcej schôdzi Národnej rady Slovenskej republiky dňa 15. októbra 2002.“ Pán predsedajúci, otvorte, prosím, rozpravu.
Kéry, Marián, poslanec NR SR (2024-09-26):
Ďakujem. Chcem len upozorniť členov zahraničného výboru, že rokovanie je zajtra ráno o ôsmej hodine tam, kde zasadá výbor pre európske záležitosti. Ďakujem.
Bugár, Béla, podpredseda NR SR (2011-07-12):
Vážené panie poslankyne, páni poslanci, prosím vás, aby ste sa vrátili do rokovacieho priestoru, zaujali svoje miesta a pristúpime k odhlasovaniu všetkých doteraz prerokovaných bodov. Takže, prosím vás, aby ste sa aj ukľudnili. Takže budeme pokračovať v prerušenom rokovaní hlasovaním v druhom čítaní o vládnom návrhu zákona... Páni poslanci, mám vyhlásiť ďalších päť minút? Pán poslanec Kaník?! Pristúpime k hlasovaniu v druhom čítaní o vládnom návrhu zákona o trvalom ukladaní oxidu uhličitého do geologického prostredia, tlač 316. Prosím pani poslankyňu Tkáčovú, spravodajkyňu. Ešte predtým procedurálny návrh pán poslanec Paška. (Hlasovanie o vládnom návrhu zákona o trvalom ukladaní oxidu uhličitého do geologického prostredia a o zmene a doplnení niektorých zákonov , tlač 316.)
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prerokovať zákon vo výboroch, určiť gestorský výbor, ako aj lehoty, v ktorých majú výbory návrh prerokovať. (Hlasovanie.) 147 prítomných, 81 za, 7 proti, 59 sa zdržalo. Návrh sme schválili. Prerušujem rokovanie 18. schôdze, páni poslanci a poslankyne, budeme rokovaním pokračovať o 14.00 hodine pravidelným bodom programu hodina otázok na premiérku, členov vlády, generálneho prokurátora Slovenskej republiky... (Ruch v sále.) Ešte prosím, páni poslanci, o pokoj. Hlásia sa pán poslanec Žiga a pán poslanec Procházka, predsedovia výborov. Chcú vám oznámiť dôležitú správu. Pán poslanec Žiga.
Blanár, Juraj, podpredseda NR SR (2023-02-17):
Pán spravodajca, máte záujem o záverečné slovo? Nech sa páči.
Laššáková, Jana, podpredsedníčka NR SR (2014-09-12):
Otváram rozpravu. Pýtam sa, či sa hlási niekto z poslancov do rozpravy. Nie je tomu tak. Vyhlasujem rozpravu za skončenú. Pristúpime k hlasovaniu zákona ako celku. Nech sa páči, pán poslanec.
Ráž, Jozef, minister dopravy SR (2024-10-23):
Vďaka za slovo, vážený pán predsedajúci, vážené panie poslankyne, páni poslanci, dovoľte mi na rokovaní Národnej rady Slovenskej republiky uviesť vládny návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrhom zákona sa do slovenského právneho poriadku čiastočne transponuje smernica Európskeho parlamentu a Rady (EÚ) 2022/362 z 24. februára 2022, ktorou sa menia smernice 1999/62/ES, 1999/37/ES a (EÚ) 2019/520, pokiaľ ide o poplatky za používanie určitej dopravnej infraštruktúry vozidlami. Cieľom návrhu zákona je náležitá regulácia zásad spoplatnenia vymedzených úsekov ciest mýtom v súlade s uvedenou smernicou so zámerom nastavenia mýtnych sadzieb tak, aby Slovenská republika nebola znevýhodnená v ekonomickom a dopravnom modeli ako tranzitná krajina v rámci stredoeurópskeho priestoru. V súvislosti s transpozíciou je potrebné upraviť aj zákon 639/2004 Z. z. o Národnej diaľničnej spoločnosti a zákon č. 8/2009 Z. z. o cestnej premávke. Zároveň dochádza aj k úprave zákona č. 361/2014 Z. z. o dani z motorových vozidiel s cieľom zníženia zdanenia vozidiel používaných na podnikanie na úroveň minimálnych sadzieb daní, stanovené v prílohe č. 1 smernice Európskeho parlamentu a Rady 1999/62/ES zo 17. júna ´99 o poplatkoch za používanie určitej dopravnej infraštruktúry vozidlami v platnom znení. Návrh zákona má vplyvy na rozpočet verejnej správy, vplyvy na podnikateľské prostredie, ako aj vplyvy na životné prostredie, nemá sociálne vplyvy, vplyvy na informatizáciu spoločnosti ani vplyvy na služby verejnej správy pre občana, ani vplyvy na manželstvo, rodičovstvo a rodinu, ani vplyvy na limit verejných výdavkov. Vážení prítomní, týmto si vás dovoľujem požiadať o podporu a schválenie predloženého návrhu. Ďakujem pekne.
Hrnčiar, Andrej, podpredseda NR SR (2017-04-04):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Branislavovi Gröhlingovi.
Laurenčík, Milan, podpredseda NR SR (2021-11-24):
Ďakujem, pani poslankyňa. Na vaše vystúpenie evidujem jednu faktickú poznámku. Nech sa páči, pán poslanec Eduard Kočiš.
P. Paška, poslanec: (2006-02-07):
(Prestávka.) (Po prestávke.)
Laššáková, Jana, podpredsedníčka NR SR (2014-11-08):
Ale pán Poliačik, pôjde pán Poliačik, dobre?
Zmajkovičová, Renáta, podpredsedníčka NR SR (2012-09-25):
Pán poslanec Viskupič.
T. Lebocký, poslanec: (2009-06-30):
Pán predsedajúci, dajte teraz, prosím, hlasovať o bodoch spoločnej správy č. 1 až 10, 13, 15, 22, 25 až 40, 44 až 70, 72 až 77 spoločne s návrhom gestorského výboru uvedené body schváliť. Dajte hlasovať.
Grendel, Gábor, podpredseda NR SR (2021-11-23):
Vyhlasujem rozpravu za skončenú. Chce zaujať stanovisko pán navrhovateľ? Nech sa páči.
Richter, Ján, poslanec NR SR (2021-05-27):
Dobre, súbežne.
Hrnčiar, Andrej, podpredseda NR SR (2017-06-13):
Poprosím kľud v rokovacej sále.
Grendel, Gábor, podpredseda NR SR (2021-09-29):
Vážené panie poslankyne, vážení páni poslanci, otváram rokovanie 46. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Prítomných 112 poslancov. Zisťujem, že Národná rada je uznášaniaschopná. Na 46. schôdzi budú overovateľkami poslankyňa Lucia Drábiková a pani poslankyňa Magdaléna Sulanová. O ospravedlnenie svojej neúčasti požiadali pani poslankyňa Hajšelová a páni poslanci Cmorej, Ferenčák, Habánik, Zajačik. Na zahraničnej pracovnej ceste je pani poslankyňa Vaľová a poslanci Patrick Linhart a Igor Kašper. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 700, ide o návrh poslancov Tomáša Tarabu a Filipa Kuffu na prijatie uznesenia Národnej rady ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky. (Bod programu: Návrh poslancov Národnej rady Slovenskej republiky Tomáša Tarabu a Filipa Kuffu na prijatie uznesenia Národnej rady Slovenskej republiky ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky , tlač 700.) Podaný návrh bol podľa § 17 ods. 3 zákona o rokovacom poriadku rozhodnutím č. 722 pridelený na prerokovanie výboru pre zdravotníctvo. Taktiež bol zaslaný vláde na zaujatie stanoviska. Teraz dávam hlasovať o návrhu programu 46. schôdze Národnej rady . (Hlasovanie.) Prítomných 119 poslancov, za 46, proti 10, zdržalo sa 62, nehlasoval 1. Konštatujem, že sme program neschválili. Vyhlasujem 46. schôdzu Národnej rady za skončenú. A takisto vyhlasujem polhodinovú technickú prestávku, po ktorej budeme pokračovať v prerušenej riadnej schôdzi. (Reakcie z pléna.) Pardon, mimoriadnej, ospravedlňujem sa. (Rokovanie 46. schôdze NR SR sa skončilo o 9.15 hodine.) (Po skončení 46. schôdze NR SR a po prestávke pokračovalo rokovanie 43. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Vargovčák, Marek, poslanec NR SR (2011-04-05):
Som poslancom mestského zastupiteľstva v Košiciach.
Dostál, Ondrej, poslanec NR SR (2023-05-25):
Ďakujem kolegom za reakcie. Prečo som ja na ministerstve spravodlivosti nepripravil tento návrh zákona? V programovom vyhlásení vlády je zámer zmeniť spôsob a upraviť legislatívu preukazovaním pôvodu majetku v časti Policajný zbor. Policajný zbor, ako iste viete, spadá pod ministerstvo vnútra. Ministrom vnútra bol od nástupu vlády Igora Matoviča as... až po koniec vlády Eduarda Hegera Roman Mikulec, nominant strany OĽANO. Čiže keď je to pre vás taká veľká priorita, tak môžete sa spýtať vášho pána ministra, prečo s takouto iniciatívou neprišiel. Rovnako to, ako je to dnes navrhnuté, tak je to v podstate presunutie celej agendy do, do, do ministerstva, ministerstva financií, alebo teda pod Finančnú správu, ktorá podlieha ministerstvu financií, takže mohol s tým vyjsť minister financií, ktorým bol vo vláde Igora Matoviča nominant OĽANO Eduard Heger a vo vláde Edurda Hegera nominant OĽANO a predseda OĽANO Igor Matovič. Ale teda vidím, že aj ako poslanecký návrh to bude mať nejakú podporu, lebo podľa reakcie pána poslanca Mazureka, tak je možné, že teda niekto, niekto za tým vidí, že nielen politikov, ale aj rómskych úžerníkov budeme, budeme stíhať, a to môže byť dôvod, prečo za to hlasoval ak je problém v tom limite, no tak sa mal upraviť ten limit, to by mohla byť jednoduchá zmena zákona, nebolo potrebné kvôli tomu meniť...
Jurinová, Erika, podpredsedníčka NR SR (2015-05-21):
Ďakujem, pán poslanec. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi.
Muňko, Dušan, poslanec NR SR (2011-02-04):
Tento monitoring som čítal preto, aby sme vyšli z toho s nejakou cťou. Keďže do dnešného dňa sme sa, keď sme sa nevedeli dohodnúť tu a nevedeli ste sa vy ako koaliční poslanci dohodnúť na jednom kandidátovi, ktorí máte 79 hlasov, tak vám navrhujeme a dávam vám aj pozmeňovací návrh, aby generálny prokurátor sa volil verejne tak, ako sa volí prezident Slovenskej republiky. Čiže pripraviť do druhého čítania novelu, či už skrátené legislatívne, alebo akýmkoľvek spôsobom tak, aby mohli rozhodovať nie politici, nie my tu, ale aby rozhodovali o generálnom prokurátorovi ľudia. Ďakujem pekne. (Potlesk.)